มิวสิกเบรนซ์

MusicBrainz คือโครงการที่สร้างขึ้นเพื่อรวบรวมฐานข้อมูลทางดนตรีคล้ายคลึงกับโครงการ freedb โดย MusicBrainz ก่อตั้งขึ้นจากปัญหาข้อจำกัดในการบันทึกข้อมูลบน คอมแพ็กดิสก์ดาต้าเบส (CDDB) ซึ่งเป็นฐานข้อมูลบนอินเทอร์เน็ตสำหรับโปรแกรมแอพลิเคชั่นที่ต้องการข้อมูลจากออดิโอซีดี (compact disc) ซึ่งต่อมา MusicBrainz ได้ขยายเป้าหมายที่กว้างขึ้นกว่าข้อมูลที่บรรจุอยู่ในคอมแพ็กดิสก์ก็คือ เมทาดาต้า (ข้อมูลเกี่ยวกับ ผู้แสดง, ศิลปิน, นักแต่งเพลง เป็นต้น) ซึ่งเป็นการสร้างฐานข้อมูลออนไลน์สำหรับดนตรี 
MusicBrainz จัดเก็บข้อมูลของศิลปิน, งานบันทึกเสียง และสิ่งที่เกี่ยวข้องต่างๆ สำหรับงานบันทึกเสียงขั้นต่ำเป็นการจัดเก็บชื่ออัลบั้ม, ชื่อแทร็ก, และความยาวของแต่ละแทร็ก ข้อมูลที่เพิ่มเข้ามาเหล่านี้ได้รับการเขียนและตรวจสอบโดยนักเขียนอาสาสมัครซึ่งปฏิบัติตามข้อกำหนดการเขียนของชุมชน (style guidelines) งานบันทึกเสียงเหล่านั้นอาจจะบรรจุข้อมูลเกี่ยวกับประเทศและวันแรกที่เผยแพร่, CD ID, cover art, acoustic fingerprint, คำอธิบายประกอบและเมทาดาต้าอื่นๆ ถึงวันที่ 20 กันยายน 2561 MusicBrainz มีฐานข้อมูลโดยประมาณประกอบด้วย 1.4 ล้านรายชื่อศิลปิน, 2 ล้านผลงานและ 19 ล้านแทร็กบันทึกเสียง 
ผู้ใช้งานทั่วไปสามารถใช้ซอฟต์แวร์ที่สามารถสื่อสารกับ MusicBrainz เพื่อเพิ่มเมทาดาต้าแท็ก (metadata tag) ให้กับไฟล์สื่อดิจิทัล เช่น FLAC, MP3, Ogg Vorbis หรือ AAC

**Cover Art Archive**
MusicBrainz อนุญาตให้ผู้มีส่วนร่วมนำภาพหน้าปกของงานเพลงที่ออกสู่สาธารณะอัปโหลดไปยังฐานข้อมูล ภาพเหล่านี้เผยแพร่โดย Cover Art Archive (CAA) ซึ่งเป็นโครงการร่วมระหว่าง อินเทอร์เน็ตอาร์ไคฟ์ (Internet Archive) และ MusicBrainz จัดตั้งขึ้นตั้งแต่ปี 2555 Internet Archive มอบแบนด์วิดธ์, การจัดเก็บและการป้องกันทางกฎหมายสำหรับการเผยแพร่ภาพในขณะที่ MusicBrainz จัดเก็บข้อมูลเมทาดาต้าและให้การเข้าถึงสาธารณะผ่านเว็บและผ่านส่วนต่อประสานโปรแกรมประยุกต์ (API) สำหรับบุคคลที่สามที่จะนำไปใช้ และเช่นเดียวกับการมีส่วนร่วมอื่น ๆ ทางชุมชน MusicBrainz จะเป็นผู้รับผิดชอบตรวจสอบและดูแลข้อมูลเหล่านี้ 
ภาพหน้าปกของงานเพลงได้รับการวางจำหน่ายบนแอมะซอน.คอม และบนสื่อออนไลน์อื่น แต่ CAA ได้รับสิทธิ์เนื่องจากทำให้ชุมชนสามารถควบคุมและจัดการภาพได้อย่างยืดหยุ่น

**Fingerprinting**
นอกจากการเก็บรวบรวมเมทาดาต้าเกี่ยวกับดนตรีแล้ว MusicBrainz ยังเก็บข้อมูลงานบันทึกเสียงโดย acoustic fingerprint โดยจะต้องใช้โปรแกรมเฉพาะอย่างเช่น MusicBrainz Picard สำหรับการบันทึกและจัดการ

**บริการที่ไม่ได้เป็นสาธารณสมบัติ**
ในปี 2543 MusicBrainz เริ่มใช้อัลกอริทึม TRM (This Recognizes Music) ซึ่งสร้างขึ้นโดยบริษัท Relatable สำหรับระบุเพลงที่เกี่ยวข้องโดยการจับคู่ acoustic fingerprint ซึ่งคุณสมบัตินี้ดึงดูดให้มีผู้ใช้มากขึ้นและทำให้ฐานข้อมูลขยายขนาดอย่างรวดเร็ว อย่างไรก็ตาม ในปี 2548 TRM แสดงผลผิดพลาดโดยมีการซ้ำซ้อนกันของข้อมูลขณะที่จำนวนของแทร็กดนตรีในฐานข้อมูลขยายขนาดขึ้นกว่าล้านข้อมูล กรณีนี้ถูกแก้ไขในเดือนพฤษภาคม 2549 เมื่อ MusicBrainz ร่วมเป็นพันธมิตรกับ MusicIP (ปัจจุบันคือ AmpliFIND) โดยทำการแทนที่ TRM ด้วย MusicDNS TRM ค่อยๆ ถูกเลิกใช้และถูกแทนที่โดย MusicDNS ในเดือนพฤศจิกายน 2551 ต่อมาในเดือน ตุลาคม 2552 MusicIP ถูกซื้อโดย AmpliFIND ทำให้การเรียกค้นข้อมูลจากบริการ MusicDNS หลังจากนั้นเกิดข้อผิดพลาดขึ้นในบางครั้ง

**AcoustID และ Chromaprint**
ตั้งแต่อนาคตของการให้บริการระบุตัวตนที่ไม่เสียค่าใช้จ่ายมีความไม่แน่นอน จึงได้มีการมองหาบริการที่จะมาทดแทน หนึ่งในนั้นคืออัลกอริทึมสำหรับ acoustic fingerprint ที่ชื่อว่า Chromaprint ซึ่งเป็นพื้นฐานของบริการระบุตัวตนที่ชื่อว่า AcoustID ที่ได้เริ่มใช้งานในปี 2553 โดย Lukáš Lalinský ซึ่งเป็นผู้ที่มีส่วนร่วมมาอย่างยาวนานในชุมชน MusicBrainz 

ขณะที่ AcoustID และ Chromaprint ไม่ใช่โครงการที่เป็นทางการของ MusicBrainz แต่ทั้งสองมีความเกี่ยวข้องกันอย่างใกล้ชิดและเป็นโอเพนซอร์ซเช่นกัน Chromaprint ทำงานโดยวิเคราะห์สองนาทีแรกของแทร็ก ตรวจสอบระดับของแต่ละโน้ตใน 12 pitch classes และบันทึกในอัตรา 8 ตัวอย่างต่อวินาที หลังจากนั้นข้อมูล fingerprint จะผ่านขั้นตอน post-processing เพิ่มเติมเพื่อบีบอัดข้อมูลที่รูปแบบของแพทเทิร์นเสียงจะไม่มีการเปลี่ยนแปลง 

AcoustID จะค้นหาเซิฟเวอร์และค้นหา fingerprints จากฐานข้อมูลโดยการเปรียบเทียบและคืนค่าบ่งชี้  AcoustID และข้อมูลบ่งชี้ที่บันทึกไว้ของ MusicBrainz ถ้ามีการตรวจพบ

**การอนุญาตสิทธิ์**
ตั้งแต่ปี 2546  
ข้อมูลหลักของ MusicBrainz (artists, recordings, releases และอื่นๆ ) จะเป็นสาธารณสมบัติ (อยู่ใน public domain) ขณะที่เนื้อหาเพิ่มเติม รวมถึงข้อมูลควบคุม (โดยเฉพาะข้อมูลต้นฉบับทั้งหมด original content ที่เขียนขึ้นโดยผู้ใช้และรายละเอียดเพิ่มเติม) จะอยู่ภายใต้ข้อกำหนดครีเอทีฟคอมมอนส์และสัญญา CC-BY-NC-SA-2.0 สำหรับระบบจัดการฐานข้อมูลเชิงสัมพันธ์ (RDBMS) ซึ่งใช้ โพสต์เกรสคิวเอล(PostgreSQL) และซอฟต์แวร์สำหรับเซิร์ฟเวอร์จะอยู่ภายใต้สัญญาอนุญาตสาธารณะทั่วไปของกนู MusicBrainz ไคลเอนต์ ซอฟต์แวร์ไลบรารี (libmusicbrainz) อยู่ภายใต้สัญญาอนุญาตสาธารณะทั่วไปแบบผ่อนปรนของกนู ซึ่งอนุญาตให้ซอฟต์แวร์ที่ไม่ใช่สาธารณะสามารถนำโค้ดไปใช้ได้ ในเดือนธันวาคม 2547 โครงการ MusicBrainz ได้เปลี่ยนแปลงไปเป็นมูลนิธิ MetaBrainz ซึ่งเป็นองค์กรที่ไม่แสวงหากำไรก่อตั้งขึ้นโดย Robert Kaye  
ในวันที่ 20 มกราคม 2549 หน่วยงานธุรกิจแห่งแรกที่ใช้ข้อมูลจาก MusicBrainz เป็นบริษัท Linkara จากบาร์เซโลนา ประเทศสเปนโดยใช้ในบริการ Linkara Música  

วันที่ 28 มิถุนายน 2550 BBC ได้ประกาศว่าได้รับสิทธิ์ในการใช้งานข้อมูล MusicBrainz แบบเรียลไทม์โดยเป็นส่วนเพิ่มในเว็บเพจเกี่ยวกับดนตรีของสถานี และผู้เขียนเรื่องดนตรีของ BBC ออนไลน์ จะเข้าร่วมกับชุมชน MusicBrainz เพื่อเผยแพร่ความรู้ของพวกเขาเข้าสู่ฐานข้อมูล

ในวันที่ 28 กรกฎาคม 2551 เวอร์ชันเบต้าของเว็บไซต์ BBC Music ได้ออกเผยแพร่ ซึ่งได้มีการนำเสนอเพจข้อมูลของศิลปินรายบุคคลจากฐานข้อมูล MusicBrainz 

**ไคลเอนต์ซอฟต์แวร์**
 Amarok – KDE โปรแกรมเล่นไฟล์เสียง- Banshee – โปรแกรมเล่นไฟล์เสียงในหลายแพล็ตฟอร์ม- Beets – โปรแกรมอัตโนมัติซึ่งใช้ CLI เพื่อจัดการ/ติดป้ายแท็กไฟล์ดนตรีสำหรับระบบปฏิบัติการยูนิกซ์ - Clementine – โปรแกรมเล่นไฟล์เสียงในหลายแพล็ตฟอร์ม- CDex – CD ripper ในระบบปฏิบัติการไมโครซอฟท์ วินโดวส์ - Demlo – โปรแกรมจัดการไฟล์ดนตรีแบบยืดหยุ่นซึ่งใช้ CLI- foo_musicbrainz component สำหรับ foobar2000 – โปรแกรมคลังดนตรี/เล่นไฟล์เสียง- Jaikoz – โปรแกรมเอดิเตอร์เพื่อแก้ไขแท็กในภาษาจาวา - Max – โปรแกรม CD ripper และแปลงรหัสออดิโอในระบบปฏิบัติการแมคโอเอส เอ็กซ์  - Mp3tag – โปรแกรมจัดการไฟล์ดนตรีและเอดิเตอร์เพื่อแก้ไขเมทาดาต้าในระบบปฏิบัติการไมโครซอฟท์ วินโดว์- MusicBrainz Picard – โปรแกรมเอดิเตอร์หลายแพล็ตฟอร์มเพื่อแก้ไขแท็กอัลบั้มเพลง- puddletag – โปรแกรมเอดิเตอร์เพื่อแก้ไขแท็กสำหรับ PyQt ภายใต้สัญญาอนุญาตสาธารณะทั่วไปของกนูรุ่น 3 (GPLv3)- Rhythmbox music player – โปรแกรมเล่นไฟล์เสียงสำหรับระบบปฏิบัติการแบบยูนิกซ์ (Unix-like)- Sound Juicer – โปรแกรม CD ripper ในโครงการกะโนม (GNOME)- Zortam Mp3 Media Studio – โปรแกรมจัดการไฟล์ดนตรีและเอดิเตอร์สำหรับแท็ก ID3 ในระบบปฏิบัติการไมโครซอฟท์ วินโดว์
ผู้ใช้ Freedb สามารถเข้าถึงข้อมูลของ MusicBrainz ผ่านทาง freedb โพรโทคอลโดยใช้บริการเกทเวย์ MusicBrainz to FreeDB (mb2freedb)

**ดูเพิ่ม**
 List of online music databases

**อ้างอิง**

**เอกสารอ่านเพิ่ม**
  doi-access=free 

**แหล่งข้อมูลอื่น**
  MusicBrainz – เว็บไซต์อย่างเป็นทางการ-  MusicBrainz – ข้อมูลที่เว็บไซต์ BBC Music-  Cover Art Archive – เว็บไซต์อย่างเป็นทางการ 
หมวดหมู่:ห้องสมุด 2.0
หมวดหมู่:การทำรายการและจัดหมู่หนังสือแบบห้องสมุด